Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/002 NL/Gelderland-Overijssel Construction) /* COM/2014/0455 final */





ΑΙΤΙΟΛΟΓΙΚΗ ΕΚΘΕΣΗ ΠΛΑΙΣΙΟ ΤΗΣ ΠΡΟΤΑΣΗΣ 1. Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[1] («κανονισμός ΕΤΠ»). 2. Στις 20 Φεβρουαρίου 2014 οι ολλανδικές αρχές υπέβαλαν την αίτηση EGF/2014/002 NL/Gelderland-Overijssel Construction για χρηματοδοτική συνεισφορά από το ΕΤΠ, μετά τις απολύσεις σε 89 επιχειρήσεις που δραστηριοποιούνται στον κλάδο 41 της NACE αναθ. 2 («Κατασκευές κτιρίων»)[2] στις όμορες περιφέρειες Gelderland και Overijssel (επίπεδο NUTS 2) στις Κάτω Χώρες. 3. Έπειτα από εξέταση της εν λόγω αίτησης, η Επιτροπή κατέληξε στο συμπέρασμα ότι, σύμφωνα με τις εφαρμοστέες διατάξεις του κανονισμού ΕΤΠ, πληρούνται οι όροι για τη χορήγηση χρηματοδοτικής συνεισφοράς από το ΕΤΠ. ΠΕΡΙΛΗΨΗ ΤΗΣ ΑΙΤΗΣΗΣ Αίτηση ΕΤΠ: || EGF/2014/002 NL/Gelderland-Overijssel Construction Κράτος μέλος: || Κάτω Χώρες Οικείες περιφέρειες (επίπεδο NUTS 2): || NL-22 (Gelderland) και NL-21 (Overijssel) Ημερομηνία υποβολής της αίτησης: || 20.2.2014 Ημερομηνία απόδειξης παραλαβής της αίτησης: || 5.3.2014 Ημερομηνία αίτησης πρόσθετων πληροφοριών: || 6.3.2014 Προθεσμία για την υποβολή των πρόσθετων πληροφοριών: || 17.4.2014 Προθεσμία για την ολοκλήρωση της αξιολόγησης: || 10.7.2014 Κριτήριο παρέμβασης: || Άρθρο 4 παράγραφος 1 στοιχείο β) του κανονισμού ΕΤΠ Τομέας/-είς οικονομικής δραστηριότητας (κλάδος της NACE αναθ. 2): || Κλάδος 41 («Κατασκευές κτιρίων») Περίοδος αναφοράς (εννέα μήνες): || 1.3.2013-1.12.2013 Αριθμός απολύσεων ή περιπτώσεων διακοπής επιχειρηματικής δραστηριότητας κατά την περίοδο αναφοράς: || 562 Αριθμός των επιλέξιμων δικαιούχων που αναμένεται να συμμετάσχουν στις δράσεις: || 475 Προϋπολογισμός για εξατομικευμένες υπηρεσίες (σε ευρώ): || 2 601 250 Προϋπολογισμός για τη χρήση του ΕΤΠ (σε ευρώ): || 108 385 Συνολικός προϋπολογισμός (σε ευρώ): || 2 709 635 Χρηματοδοτική συνεισφορά που ζητείται από το ΕΤΠ (σε ευρώ): || 1 625 781 (το 60 % του συνολικού προϋπολογισμού) ΑΞΙΟΛΟΓΗΣΗ ΤΗΣ ΑΙΤΗΣΗΣ Διαδικασία 4. Οι ολλανδικές αρχές υπέβαλαν την αίτηση EGF/2014/002 NL/Gelderland-Overijssel Construction στις 20 Φεβρουαρίου 2014, εντός 12 εβδομάδων από την ημερομηνία κατά την οποία πληρούνταν τα κριτήρια παρέμβασης που ορίζονται στα ακόλουθα σημεία 5 και 6. Στις 5 Μαρτίου 2014, δύο εβδομάδες μετά την ημερομηνία υποβολής της αίτησης, η Επιτροπή βεβαίωσε την παραλαβή της. Η Επιτροπή ζήτησε πρόσθετες πληροφορίες από τις ολλανδικές αρχές στις 6 Μαρτίου 2014. Οι ολλανδικές αρχές υπέβαλαν αυτές τις πρόσθετες πληροφορίες εντός έξι εβδομάδων από την ημερομηνία της σχετικής αίτησης. Στις 10 Ιουλίου 2014 λήγει η προθεσμία των 12 εβδομάδων που αρχίζει να υπολογίζεται από την παραλαβή της πλήρους αίτησης και εντός της οποίας η Επιτροπή θα πρέπει να ολοκληρώσει την αξιολόγησή της ως προς τη συμμόρφωση της αίτησης με τους όρους για την παροχή χρηματοδοτικής συνεισφοράς. Επιλεξιμότητα της αίτησης Κριτήρια παρέμβασης 5. Οι ολλανδικές αρχές υπέβαλαν την αίτηση δυνάμει του κριτηρίου παρέμβασης που προβλέπεται στο άρθρο 4 παράγραφος 1 στοιχείο β) του κανονισμού ΕΤΠ, το οποίο προϋποθέτει τουλάχιστον 500 απολύσεις σε περίοδο αναφοράς εννέα μηνών σε επιχειρήσεις που δραστηριοποιούνται στον ίδιο οικονομικό τομέα που ορίζεται στο επίπεδο κλάδου της NACE αναθ. 2 και είναι εγκατεστημένες σε μία περιφέρεια ή σε δύο όμορες περιφέρειες επιπέδου NUTS 2[3]. 6. Η αίτηση αφορά: – την απόλυση 562 εργαζομένων[4] σε επιχειρήσεις[5] που δραστηριοποιούνται στον κλάδο 41 της NACE αναθ. 2 («Κατασκευές κτιρίων») στις όμορες περιφέρειες Gelderland (NL 22) και Overijssel (NL 21)· – την περίοδο αναφοράς εννέα μηνών που εκτείνεται από την 1η Μαρτίου 2013 έως την 1η Δεκεμβρίου 2013. Υπολογισμός των απολύσεων και των περιπτώσεων διακοπής επιχειρηματικής δραστηριότητας 7. Οι απολύσεις υπολογίστηκαν ως εξής: – 215 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του· – 347 από την ημερομηνία της de facto καταγγελίας της σύμβασης απασχόλησης ή της λήξης της. Επιλέξιμοι δικαιούχοι 8. Οι επιλέξιμοι δικαιούχοι είναι, συνολικά, 562. Συσχέτιση μεταξύ των απολύσεων και της παγκόσμιας χρηματοπιστωτικής και οικονομικής κρίσης, σύμφωνα με τον κανονισμό (ΕΚ) αριθ. 546/2009 9. Για να αποδείξουν τη σχέση που συνδέει τις απολύσεις με την παγκόσμια χρηματοπιστωτική και οικονομική κρίση, σύμφωνα με τον κανονισμό (ΕΚ) αριθ. 546/2009, οι ολλανδικές αρχές ισχυρίζονται ότι υπάρχουν διάφοροι λόγοι για τις αρνητικές τάσεις που παρατηρούνται στην παραγωγή και την απασχόληση στον κατασκευαστικό τομέα και ιδίως στις κατασκευές κτιρίων (κτιρίων κοινής ωφέλειας και κατοικιών) – και όλοι αυτοί οι λόγοι συνδέονται με τη χρηματοπιστωτική και οικονομική κρίση: η πολιτική που ακολουθούν οι τράπεζες για την εφαρμογή αυστηρότερων κανόνων όσον αφορά τη χορήγηση πιστώσεων και ενυπόθηκων δανείων – κάτι που μείωσε σημαντικά τη χορήγηση των συγκεκριμένων τραπεζικών προϊόντων· τα μέτρα λιτότητας που λαμβάνει η κυβέρνηση για να μειώσει το εθνικό χρέος και το δημοσιονομικό έλλειμμα και, ως εκ τούτου, να περιστείλει τις δημόσιες δαπάνες· και η δραματική πτώση των τιμών και των αξιών στη στεγαστική αγορά, γεγονός το οποίο δυσχεραίνει την αγοραπωλησία κατοικιών. 10. Οι ολλανδικές αρχές ισχυρίζονται ότι ο ολλανδικός χρηματοπιστωτικός τομέας είναι ένας διεθνής παγκόσμιος τομέας, ο οποίος εξαρτάται σε μεγάλο βαθμό από τις επενδύσεις και τη χορήγηση πιστώσεων και ενυπόθηκων δανείων στις διεθνείς κεφαλαιαγορές. Οι ολλανδικές τράπεζες έχουν περιορισμένες δυνατότητες να προσελκύουν αποταμιευτικά κεφάλαια από την ολλανδική αγορά και, ως εκ τούτου, δεν μπορούν να χρηματοδοτούν ολλανδικά ενυπόθηκα δάνεια από ολλανδικά κεφάλαια και μόνο. Επομένως, οι ολλανδικές τράπεζες εξαρτώνται από τις παγκόσμιες κεφαλαιαγορές. Ο χρηματοπιστωτικός τομέας δεσμεύεται από διεθνείς κανόνες όσον αφορά τη μείωση του κόστους, τις επενδύσεις κεφαλαίου, την ανακοστολόγηση της χορήγησης πιστώσεων, τη μείωση του υπολοίπου και τα χρηματοοικονομικά αποθέματα. Στο γράφημα για την αγορά ενυπόθηκων δανείων την περίοδο 2008-2012 αποτυπώνεται σημαντική επιβράδυνση στην καθαρή ετήσια αύξηση: από 7,2 % το 2008 σε 1,9 % το 2012. Γράφημα 1: Καθαρή ετήσια αύξηση στη χορήγηση ενυπόθηκων δανείων από τις τράπεζες * Στοιχεία της Εθνικής Τράπεζας της Ολλανδίας[6] 11. Σύμφωνα με τα στοιχεία, η χορήγηση πιστώσεων σε ΜΜΕ ακολουθεί πτωτική τάση από το 2008. Διάγραμμα 1: Χορήγηση πιστώσεων σε ΜΜΕ (πηγή: Εθνική Τράπεζα της Ολλανδίας)[7] Περίπου το 98 % των ολλανδικών κατασκευαστικών εταιρειών είναι μικρομεσαίες επιχειρήσεις, οι οποίες αντιμετωπίζουν επίσης έλλειψη πιστώσεων, γεγονός που έχει ως αποτέλεσμα πολλές πτωχεύσεις και, ως εκ τούτου, απολύσεις. 12. Η οικονομική και χρηματοπιστωτική κρίση ανάγκασε την ολλανδική κυβέρνηση να μειώσει το δημοσιονομικό έλλειμμα και το δημόσιο χρέος, μέσω ενός εντατικού προγράμματος περικοπών. Οι δαπάνες του προϋπολογισμού θα μειωθούν κατά 24 δισ. ευρώ το 2015. Αυτό θα επηρεάσει αρνητικά τον κατασκευαστικό κλάδο, αφού η μείωση των δημόσιων δαπανών έχει άμεσες επιπτώσεις στις επενδύσεις σε έργα υποδομής και στεγαστικά προγράμματα. Η μείωση των δημόσιων δαπανών από την εθνική κυβέρνηση επηρεάζει επίσης τις περιφερειακές κυβερνήσεις – η επαρχία Gelderland έχει αρχίσει από το 2011 να μειώνει τις δαπάνες της κατά 58 εκατ. ευρώ ετησίως. Η επαρχία Overijssel θα μειώσει τις δικές της δημόσιες δαπάνες το 2014 κατά 17,4 εκατ. ευρώ[8]. Ο κατασκευαστικός τομέας εξαρτάται σε μεγάλο βαθμό από την περιφερειακή εγχώρια αγορά. Η αρνητική πορεία της οικονομίας λόγω της οικονομικής και χρηματοπιστωτικής κρίσης και, κατά συνέπεια, η μείωση των προγραμμάτων που χρηματοδοτούνται από τον κρατικό προϋπολογισμό φέρνουν τον κατασκευαστικό τομέα σε ευάλωτη θέση, η οποία επιδεινώνεται όταν πρόκειται για την αγορά των περιφερειών Gelderland και Overijssel. 13. Κατά την περίοδο 2008-2013 η συνολική κατασκευή νέων κατοικιών στις Κάτω Χώρες μειώθηκε κατά 61 014 μονάδες. Η κατασκευή νέων κατοικιών μειώθηκε κατά 2 625 μονάδες στην επαρχία Overijssel και κατά 7 941 μονάδες στη Gelderland. Η πτώση στις τιμές και την κατασκευή νέων κατοικιών ήταν καταστροφική για την απασχόληση στον κατασκευαστικό τομέα. Αυτό είχε ως αποτέλεσμα πολλές εταιρείες να πτωχεύσουν και πολλοί εργαζόμενοι να χάσουν τη δουλειά τους. Πίνακας 1: Άδειες για την κατασκευή νέων κατοικιών[9] || Περιφέρειες || 2008 || 2009 || 2010 || 2011 || 2012 || 2013 Κάτω Χώρες || Συνολικός αριθμός αδειών || 87 198 || 72 646 || 61 028 || 55 804 || 37 370 || 26 184 Overijssel || Συνολικός αριθμός αδειών || 4 937 || 4 048 || 4 504 || 3 332 || 2 711 || 2 312 Gelderland || Συνολικός αριθμός αδειών || 12 199 || 9 417 || 8 342 || 8 656 || 5 753 || 4 258 Συμβάντα που προκαλούν τις απολύσεις και την παύση επιχειρηματικής δραστηριότητας 14. Στις Κάτω Χώρες ο κατασκευαστικός τομέας υφίσταται τις επιπτώσεις της χρηματοπιστωτικής και οικονομικής κρίσης από το 2008, με συνεχή μείωση της παραγωγής (μικρή ανάκαμψη σημειώθηκε μόνο το 2011). Το 2012 η παραγωγή μειώθηκε κατά 10,2 % όσον αφορά τις κατασκευές κτιρίων (κλάδος 41 της NACE αναθ. 2)[10] σε σύγκριση με το 2011. Η αρνητική αυτή τάση συνεχίστηκε το 2013, καθώς η παραγωγή μειώθηκε κατά περαιτέρω 10 % τον Μάρτιο[11]. Πίνακας: Ετήσιος κύκλος εργασιών του τομέα κατασκευής κτιρίων ανά μέγεθος εταιρείας Κλάδος (SBI 2008) || Περίοδος || Ανάπτυξη – Όλες οι εταιρείες || Ανάπτυξη – Μικρές εταιρείες || Ανάπτυξη – Μεσαίες εταιρείες || Ανάπτυξη – Μεγάλες εταιρείες Κατασκευές κτιρίων || 2008 || 10,5 || 16,6 || 11,6 || 6,6 Κατασκευές κτιρίων || 2009 || -7,9 || 3,5 || -13,0 || -8,2 Κατασκευές κτιρίων || 2010 || -11,9 || -5,6 || -17,1 || -10,1 Κατασκευές κτιρίων || 2011 || 3,1 || 8,6 || 7,1 || -3,9 Κατασκευές κτιρίων || 2012 || -10,1 || -10,4 || -12,7 || -7,4 15. Κατά τα δύο πρώτα τρίμηνα του 2013 χάθηκαν 28 000 θέσεις εργασίας[12] στον κατασκευαστικό τομέα των Κάτω Χωρών. Στο ακόλουθο διάγραμμα φαίνεται ότι στον κατασκευαστικό τομέα σημειώθηκαν, με διαφορά, οι περισσότερες απώλειες θέσεων εργασίας σε ετήσια βάση. 16. Η αρνητική τάση που καταγράφεται στην παραγωγή και την απασχόληση στις Κάτω Χώρες έγινε ιδιαίτερα αισθητή στις επαρχίες Gelderland και Overijssel, όπου υπάρχουν πολλές κατασκευαστικές εταιρείες. Το 2012 δραστηριοποιούνταν περίπου 15 500 τέτοιες εταιρίες στη Gelderland και περίπου 7 500 στην Overijssel[13]. Ο ακόλουθος πίνακας παρουσιάζει τα στοιχεία που αφορούν την παραγωγή του κατασκευαστικού τομέα και στις δύο επαρχίες για την περίοδο 2008-2013[14]. Έτος || 2008 || 2009 || 2010 || 2011 || 2012 || 2013 || 2014* Gelderland || 7 835 || 7 480 || 6 615 || 7 296 || 6 921 || 6 330 || 6 155 Overijssel || 4 169 || 3 745 || 3 795 || 3 877 || 3 519 || 3 390 || 3 395 # σε εκατ. ευρώ * εκτιμήσεις Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο 17. Στη Gelderland απασχολούνται στον κατασκευαστικό τομέα περίπου 60 000 άτομα, αριθμός που αντιστοιχεί στο 6,3 % του συνολικού ενεργού πληθυσμού[15]. Στην Overijssel στον ίδιο τομέα απασχολούνται 39 500 άτομα, αριθμός που αντιστοιχεί στο περίπου 7,3 % του συνολικού ενεργού πληθυσμού[16]. Το 2011 η συνεισφορά του κατασκευαστικού τομέα στο ΑΕΠ των Κάτω Χωρών ήταν 10 %, ενώ στο ΑΕΠ της Gelderland ήταν 12 % και στο ΑΕΠ της Overijssel 8,4 %[17]. Πίνακας: Περιφερειακά στοιχεία για το ΑΕΠ όσον αφορά τον κατασκευαστικό τομέα Αντικείμενο || Κλάδοι || Περιφέρειες || Περίοδος || Αξία σε εκατ. ευρώ ΑΕΠ || Όλες οι οικονομικές δραστηριότητες || Κάτω Χώρες || 2011 || 536 618 ΑΕΠ || Όλες οι οικονομικές δραστηριότητες || Overijssel || 2011 || 31 984 ΑΕΠ || Όλες οι οικονομικές δραστηριότητες || Gelderland || 2011 || 54 186 ΑΕΠ || Κατασκευαστικός τομέας || Κάτω Χώρες || 2011 || 28 986 ΑΕΠ || Κατασκευαστικός τομέας || Overijssel || 2011 || 2 449 ΑΕΠ || Κατασκευαστικός τομέας || Gelderland || 2011 || 3 559 Τα παραπάνω στοιχεία σχετικά με την απασχόληση και το ΑΕΠ αποδεικνύουν ότι ο κατασκευαστικός τομέας συμβάλλει σημαντικά στην οικονομία και στην αγορά εργασίας των επαρχιών. Κατά συνέπεια, οι απολύσεις στον τομέα αυτό αναμένεται ότι θα επηρεάσουν αρνητικά και σε μεγάλο βαθμό την τοπική και περιφερειακή οικονομία, καθώς και τα επίπεδα απασχόλησης. 18. Στις επαρχίες Overijssel και Gelderland διαπιστώνεται αξιοσημείωτη αύξηση των απολύσεων στον κατασκευαστικό τομέα και, σε σύγκριση με τα εθνικά στοιχεία, ο αριθμός των ανέργων και στις δύο επαρχίες αντιστοιχεί στο 39 % του συνολικού αριθμού των απολύσεων που πραγματοποιήθηκαν το 2012. Ο πίνακας δείχνει τη μηνιαία αύξηση του αριθμού των ανέργων σε περίοδο τριών ετών[18]. Πίνακας: Αριθμός απολύσεων στον κατασκευαστικό τομέα || Ι || Φ || M || Α || M || Ι || Ι || Α || Σ || O || N || Δ 2011 || 5 572 || 4 998 || 4 461 || 4 072 || 3 932 || 4 479 || 4 496 || 4 189 || 4 162 || 4 287 || 4 526 || 5 574 2012 || 5 961 || 6 184 || 5 825 || 5 614 || 5 580 || 5 643 || 6 270 || 6 486 || 6 474 || 6 712 || 7 404 || 9 060 2013 || 10 136 || 10 518 || 10 416 || 9 945 || 9 592 || 9 410 || 10 285 || 10 197 || 10 200 || 9 550 || 10 165 || 11 681 Τα στοιχεία δείχνουν πόσο δραματική είναι η κατάσταση που επικρατεί στον κατασκευαστικό τομέα και των δύο επαρχιών. Η ανεργία στον συγκεκριμένο τομέα αυξάνεται με ταχείς ρυθμούς, φτάνοντας στη μέγιστη τιμή την περίοδο μεταξύ Δεκεμβρίου του 2012 και Μαρτίου του 2013, χωρίς να σημειώνεται κάποια μεταβολή στη συνέχεια. Στοχευμένοι δικαιούχοι και προτεινόμενες δράσεις Στοχευμένοι δικαιούχοι 19. Εκτιμάται ότι από τα μέτρα θα επωφεληθούν 475 επιλέξιμοι δικαιούχοι. 20. Στη συνέχεια, ο αριθμός των αναμενόμενων συμμετεχόντων κατανέμεται κατά φύλο, ιθαγένεια και ηλικιακή ομάδα: Κατηγορία || Αριθμός στοχευμένων δικαιούχων Φύλο: || Άνδρες: || 440 || (92,6 %) || Γυναίκες: || 35 || (7,4 %) Ιθαγένεια: || Υπήκοοι της ΕΕ: || 475 || (100 %) || Υπήκοοι χωρών εκτός ΕΕ: || 0 || (0 %) Ηλικιακή ομάδα: || 15-24 ετών: || 15 || (3,1 %) || 25-29 ετών: || 46 || (9,7 %) || 30-54 ετών: || 310 || (65,3 %) || 55-64 ετών: || 104 || (21,9 %) || άνω των 64 ετών: || 0 || (0 %) Προτεινόμενες δράσεις 21. Στους εργαζομένους που απολύονται πρόκειται να παρασχεθούν οι ακόλουθες εξατομικευμένες υπηρεσίες, οι οποίες έγκεινται σε ενέργειες που συνδυάζονται για να διαμορφώσουν συντονισμένη δέσμη εξατομικευμένων υπηρεσιών, με σκοπό την επανένταξη των απολυμένων στην απασχόληση. (1) Επαφή με τους ενδιαφερομένους και βοήθεια κατά την αναζήτηση εργασίας α) Στην αρχή, γίνονται εντατικές επαφές με όλους τους συμμετέχοντες, κατά τις οποίες ελέγχονται οι ικανότητες, οι δεξιότητες και οι φιλοδοξίες τους και προσδιορίζονται οι προοπτικές που ανοίγονται για το μέλλον. β) Στη συνέχεια, παρέχεται βοήθεια κατά την αναζήτηση εργασίας. Πρόκειται για ένα εξατομικευμένο πρόγραμμα ενεργητικής υποστήριξης που παρέχεται σε κάθε συμμετέχοντα και το οποίο περιλαμβάνει τη συγκέντρωση εγγράφων σχετικά με την αναζήτηση εργασίας και τις μεταθέσεις, την εντατική κατάρτιση για τη θέση εργασίας, εκδηλώσεις σχετικά με την επαγγελματική σταδιοδρομία, τη δημιουργία ενός σημείου εξυπηρέτησης για τον κατασκευαστικό τομέα και εντατικές επαφές με τους εργοδότες. (2) Μέτρα σχετικά με την κατάρτιση και τον επαγγελματικό επαναπροσανατολισμό Προβλέπεται η δυνατότητα κατάρτισης και επαγγελματικού επαναπροσανατολισμού, καθώς και επιπλέον μέτρα για τον κατασκευαστικό τομέα και για την απόκτηση νέων επαγγελματικών χαρακτηριστικών. Τα μέτρα αυτά αποτελούν σημαντικό στοιχείο του έργου με στόχο τη δημιουργία περισσότερων ευκαιριών στην αγορά εργασίας για τους απολυμένους. Γίνεται διάκριση μεταξύ της κατάρτισης εντός ή εκτός του κατασκευαστικού τομέα. Εντός του κατασκευαστικού τομέα (με βάση τα αποτελέσματα προηγούμενου προγράμματος του ΕΤΠ), πρόθεση των ολλανδικών αρχών είναι να μετατραπούν οι απολυμένοι σε «πολυτεχνίτες», κάτι που θεωρείται ότι αυξάνει σημαντικά τις ευκαιρίες τους στην αγορά εργασίας. Η κατάρτιση εκτός του κατασκευαστικού τομέα πρέπει να λαμβάνει υπόψη τις δυνατότητες και την επαγγελματική πείρα των υποψηφίων. Υπάρχουν ευκαιρίες στον τομέα των μεταφορών, αλλά και σε τομείς σχετικούς με τις κατασκευές, όπως οι μεταφορές δομικών υλικών, οι εργασίες εγκατάστασης και η αφαίρεση αμιάντου. Μόνο σε εξαιρετικές περιπτώσεις θα παρέχεται στους απολυμένους κατάρτιση σε τομείς εντελώς διαφορετικούς από τον κατασκευαστικό τομέα ή άλλους σχετικούς τομείς. Ωστόσο, με βάση τη θετική εμπειρία από προηγούμενη περίπτωση χρήσης του ΕΤΠ, στο πλαίσιο της οποίας ορισμένοι βρήκαν θέση εργασίας στον τομέα της φροντίδας υγείας, έπειτα από σχετικό επαγγελματικό επαναπροσανατολισμό, η επιλογή αυτή θα διατηρηθεί κατά τη διάρκεια της υλοποίησης. Παραδείγματα κατάρτισης / επαγγελματικού επαναπροσανατολισμού: α) επαγγελματικός επαναπροσανατολισμός ενός εργαζομένου στον κατασκευαστικό τομέα (ξυλουργού) με την απόκτηση επιπλέον δεξιοτήτων, όπως οικοδόμου ή υδραυλικού, ώστε να γίνει «πολυτεχνίτης» β) επαγγελματικός επαναπροσανατολισμός ενός εργαζομένου στον κατασκευαστικό τομέα ώστε να μπορέσει να εργαστεί στον τομέα των μεταφορών γ) κατάρτιση ενός εργαζομένου στον κατασκευαστικό τομέα ώστε να μπορέσει να εργαστεί σε άλλον τομέα, π.χ. στον τομέα της φροντίδας υγείας για τις μεταφορές με ασθενοφόρο ή στον τομέα της κηπουρικής/γεωργίας (3) Βοήθεια για την ένταξη σε άλλους τομείς της αγοράς εργασίας Η βοήθεια αυτή παρέχεται στους συμμετέχοντες για να αποκτήσουν τη δυνατότητα να εργαστούν σε τομείς άλλους από τον κατασκευαστικό τομέα στον οποίο εργάζονταν προτού απολυθούν. Μέσα όπως ο επαγγελματικός προσανατολισμός και η παροχή συμβουλών για θέματα εργασίας θα χρησιμοποιούνται για να αποφασιστεί κατά πόσον ο εργαζόμενος είναι πράγματι ικανός να αλλάξει επαγγελματική σταδιοδρομία και ποιο είναι το εκπαιδευτικό πρόγραμμα που θα πρέπει να ακολουθηθεί. Το αποτέλεσμα του επαγγελματικού προσανατολισμού μπορεί να είναι ένα πρόγραμμα κατάρτισης του υποψηφίου, κατά πάσα πιθανότητα, εκτός του κατασκευαστικού τομέα. Κατά τη χρήση του ΕΤΠ, οι αρχές των Κάτω Χωρών θα χρησιμοποιήσουν επίσης μέσα προοριζόμενα για την ένταξη σε άλλους τομείς της αγοράς εργασίας, με σκοπό να προετοιμάσουν τους υποψηφίους για την αγορά εργασίας γενικά. Πολλοί συμμετέχοντες στο πρόγραμμα έχουν μακρά επαγγελματική πείρα στον κατασκευαστικό τομέα και δεν έχουν συνηθίσει να αναζητούν θέσεις εργασίας ούτε είναι εξοικειωμένοι με τη σύνταξη βιογραφικού σημειώματος ή τη χρήση των μέσων κοινωνικής δικτύωσης για την αναζήτηση εργασίας. Το πρόγραμμα θα παράσχει βοήθεια σχετικά με αυτά τα μέσα. (4) Δεξαμενή κινητικότητας Θα δημιουργηθεί δυναμική δεξαμενή θέσεων (προσωρινής) απασχόλησης τόσο για τους αναζητούντες εργασία όσο και για τους εργοδότες. Η υπηρεσία αυτή μπορεί να χρησιμοποιηθεί για την ευέλικτη τοποθέτηση του εργατικού δυναμικού. Οι εργαζόμενοι που θα έχουν παρακολουθήσει επαγγελματικό επαναπροσανατολισμό θα αποκτήσουν, μ’ αυτόν τον τρόπο, την απαραίτητη εργασιακή πείρα και θα μπορούν να παρουσιαστούν σε νέους εργοδότες. Οι προϋπολογισθείσες δαπάνες αφορούν τη δημιουργία της δεξαμενής κινητικότητας και τις επαφές με τις εταιρείες που επιθυμούν να συμμετάσχουν. Οι προϋπολογισθείσες δαπάνες περιλαμβάνουν το κόστος εργασίας, το κόστος μίσθωσης και άλλα αναγκαία μέσα (δικτυακός τόπος, δημόσιες σχέσεις, αγγελίες σε εφημερίδες για την εύρεση εργασίας κ.λπ.). Επομένως, η δεξαμενή κινητικότητας θα αναζητεί (προσωρινές) θέσεις εργασίας για τους συμμετέχοντες στο πρόγραμμα. Ο ενδιαφερόμενος, μετά την κατάρτισή του, θα εγγράφεται πιθανώς στη δεξαμενή κινητικότητας προκειμένου να βρει θέση εργασίας. Μερικές φορές, ο υποψήφιος μπορεί να τοποθετείται σε θέση εργασίας αμέσως μετά το πέρας της κατάρτισής του, π.χ. ως αποτέλεσμα πρακτικής άσκησης ή απόκτησης επαγγελματικής πείρας σε επιχείρηση στο πλαίσιο της κατάρτισης. Οι υποψήφιοι μπορούν επίσης να εγγράφονται στη δεξαμενή κινητικότητας αμέσως μετά τις αρχικές επαφές μαζί τους. Οι ολλανδικές αρχές εκτιμούν ότι περίπου 225 συμμετέχοντες στο πρόγραμμα θα εγγραφούν στη δεξαμενή κινητικότητας και θα βρουν εργασία μέσω αυτής. 22. Οι προτεινόμενες δράσεις που περιγράφονται παραπάνω αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που προβλέπονται στο άρθρο 7 του κανονισμού του ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας. 23. Οι ολλανδικές αρχές υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις. Εκτιμώμενος προϋπολογισμός 24. Το εκτιμώμενο συνολικό κόστος ανέρχεται σε 2 709 635 ευρώ: 2 601 250 ευρώ για τις εξατομικευμένες υπηρεσίες και 108 385 ευρώ για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής στοιχείων. 25. Η συνολική χρηματοδοτική συνεισφορά που ζητείται από το ΕΤΠ είναι 1 625 781 ευρώ (60 % του συνολικού κόστους). Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ) || Σύνολο εκτιμώμενου κόστους (σε ευρώ) (% του συνόλου) Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ] Βοήθεια κατά την αναζήτηση εργασίας || 475 || 1 665 || 790 875 Πρώτες επαφές || 475 || 515 || 244 625 Κατάρτιση και επαγγελματικός επαναπροσανατολισμός: α. Κατάρτιση και επαγγελματικός επαναπροσανατολισμός στον κατασκευαστικό τομέα β. Κατάρτιση και επαγγελματικός επαναπροσανατολισμός σε σχετικούς τομείς γ. Κατάρτιση εκτός του κατασκευαστικού τομέα || 75 50 25 || 5 000 6 500 12 710 || 375 000 325 000 317 750 Βοήθεια για ένταξη σε άλλους τομείς της αγοράς εργασίας || 50 || 3 355 || 167 750 Δεξαμενή κινητικότητας || 225 || 1 691,78 || 380 650 Υποσύνολο (α): || – || – || 2 601 250 Δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής στοιχείων: 1. Δραστηριότητες προετοιμασίας || – || 0 2. Διαχείριση || – || 27 096 3. Ενημέρωση και δημοσιότητα || – || 27 096 4. Έλεγχος και υποβολή στοιχείων || – || 54 193 Υποσύνολο (γ): || – || 108 385 (4%) Συνολικό κόστος [(α) + (γ)]: || – || 2 709 635 Συνεισφορά ΕΤΠ (60 % του συνολικού κόστους) || – || 1 625 781 26. Το κόστος των δράσεων που διέπονται από το άρθρο 7 παράγραφος 1 στοιχείο β) του κανονισμού ΕΤΠ είναι 0 ευρώ και, ως εκ τούτου, δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Περίοδος επιλεξιμότητας των δαπανών 27. Οι ολλανδικές αρχές άρχισαν να παρέχουν τις εξατομικευμένες υπηρεσίες στους στοχευμένους δικαιούχους την 1η Φεβρουαρίου 2014. Κατά συνέπεια, οι δαπάνες για τις δράσεις του σημείου 25, υποσύνολο (α), είναι επιλέξιμες για χρηματοδοτική συνεισφορά από το ΕΤΠ από την 1η Φεβρουαρίου 2014 έως τις 20 Φεβρουαρίου 2016. 28. Οι ολλανδικές αρχές άρχισαν να πραγματοποιούν τις διοικητικές δαπάνες που συνεπάγεται η χρήση του ΕΤΠ την 1η Φεβρουαρίου 2014. Επομένως, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής στοιχείων είναι επιλέξιμες για χρηματοδοτική συνεισφορά από το ΕΤΠ για την περίοδο από την 1η Φεβρουαρίου 2014 έως τις 20 Αυγούστου 2016. Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία 29. Οι ολλανδικές αρχές δήλωσαν ότι τα προαναφερόμενα μέτρα που λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά και από άλλα χρηματοδοτικά μέσα της Ένωσης. 30. Οι πόροι για την εθνική προχρηματοδότηση ή συγχρηματοδότηση προέρχονται από την επιδότηση ύψους 250 000 ευρώ που χορήγησε η επαρχία Overijssel για να στηρίξει τις δραστηριότητες του ΕΤΠ για την επανένταξη πρώην εργαζομένων, καθώς και από κεφάλαια των κοινωνικών εταίρων (O&O fondsen), τα οποία θα προστεθούν για το υπόλοιπο της απαιτούμενης συγχρηματοδότησης (δηλ. 833 854 ευρώ). Διαδικασίες για την παροχή συμβουλών στους στοχευμένους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές 31. Οι ολλανδικές αρχές ανέφεραν ότι η δέσμη συντονισμένων μέτρων για την παροχή εξατομικευμένων υπηρεσιών καταρτίστηκε σε συνεννόηση με τις συνδικαλιστικές οργανώσεις και τις οργανώσεις εργοδοτών. Οι κοινωνικοί εταίροι του κατασκευαστικού τομέα στις Κάτω Χώρες συμμετέχουν στη διαχείριση των εκπαιδευτικών ιδρυμάτων. Επαγγελματίες από τα εν λόγω ιδρύματα διαχειρίζονται τα μέσα κατάρτισης και εκπαίδευσης για τον συγκεκριμένο κλάδο. Η τεχνική υπηρεσία του κατασκευαστικού τομέα, η οποία κίνησε τις διαδικασίες για την υποβολή της αίτησης, διοικείται επίσης από τους κοινωνικούς εταίρους. Περιφερειακές συνεδριάσεις με εκπροσώπους του κλάδου και κατασκευαστικές εταιρείες διοργανώθηκαν στην επαρχία Overijssel στις 3, 5 και 16 Δεκεμβρίου του 2013 και στην επαρχία Gelderland στις 20 Δεκεμβρίου του ίδιου έτους. Οι ενδιαφερόμενοι μαζί με τον φορέα ασφάλισης εργαζομένων (UWV) αξιολόγησαν τη φύση και το μέγεθος του προβλήματος και σχεδίασαν μέτρα για να βοηθήσουν τους απολυμένους να ξαναβρούν εργασία, κυρίως ζητώντας στήριξη από το ΕΤΠ. Συστήματα διαχείρισης και ελέγχου 32. Η αίτηση περιέχει λεπτομερή περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Οι Κάτω Χώρες ενημέρωσαν την Επιτροπή ότι η διαχείριση και ο έλεγχος της χρηματοδοτικής συνεισφοράς θα γίνονται από τους ίδιους φορείς που διαχειρίζονται και ελέγχουν τη συνεισφορά του ΕΚΤ. Δεσμεύσεις που παρέχονται από το οικείο κράτος μέλος 33. Οι ολλανδικές αρχές παρείχαν όλες τις αναγκαίες διαβεβαιώσεις σχετικά με τα εξής: – οι αρχές της ίσης μεταχείρισης και της απαγόρευσης των διακρίσεων θα τηρηθούν όσον αφορά την πρόσβαση στις προτεινόμενες δράσεις και την υλοποίησή τους· – οι απαιτήσεις της εθνικής και της ενωσιακής νομοθεσίας όσον αφορά τις συλλογικές απολύσεις θα ικανοποιηθούν· – οι επιχειρήσεις που προέβησαν στις απολύσεις, σε περίπτωση που συνέχισαν τη δραστηριότητά τους μετά τις απολύσεις, εκπλήρωσαν τις εκ του νόμου απορρέουσες υποχρεώσεις που διέπουν τις απολύσεις και μερίμνησαν δεόντως για τους εργαζομένους τους· – οι προτεινόμενες δράσεις θα στηρίξουν μεμονωμένους εργαζομένους και δεν θα χρησιμοποιηθούν για την αναδιάρθρωση επιχειρήσεων ή τομέων· – οι προτεινόμενες δράσεις δεν θα λάβουν χρηματοδοτική υποστήριξη από άλλα ενωσιακά ταμεία ή χρηματοδοτικά μέσα και θα αποφευχθεί τυχόν διπλή χρηματοδότηση· – οι προτεινόμενες δράσεις θα συμπληρωθούν με δράσεις που χρηματοδοτούνται από τα διαρθρωτικά ταμεία· – η χρηματοδοτική συνεισφορά του ΕΤΠ θα συμμορφώνεται με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Πρόταση προϋπολογισμού 34. Το ΕΤΠ δεν πρέπει να υπερβαίνει ετησίως το μέγιστο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020[19]. 35. Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευμένων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 1 625 781 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση. 36. Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[20]. Σχετικές πράξεις 37. Η Επιτροπή, ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, θα υποβάλει στο Ευρωπαϊκό Κοινοβούλιο και στο Συμβούλιο πρόταση για τη μεταφορά του ποσού των 1 625 781 ευρώ στη σχετική γραμμή του προϋπολογισμού. 38. Η Επιτροπή, ταυτόχρονα με την έκδοση της παρούσας πρότασης για απόφαση κινητοποίησης του ΕΤΠ, θα εκδώσει απόφαση για χρηματοδοτική συνεισφορά, μέσω εκτελεστικής πράξης, η οποία θα τεθεί σε ισχύ την ημερομηνία κατά την οποία θα εκδοθεί από το Ευρωπαϊκό Κοινοβούλιο και το Συμβούλιο η προτεινόμενη απόφαση κινητοποίησης του ΕΤΠ. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/002 NL/Gelderland-Overijssel Construction) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[21], και ιδίως το άρθρο 15 παράγραφος 4, Έχοντας υπόψη την πρόταση της Ευρωπαϊκής Επιτροπής, Ενεργώντας σύμφωνα με τη διαδικασία που προβλέπεται στο σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[22], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να στηρίξει τους εργαζομένους που απολύονται και τους αυτοαπασχολούμενους των οποίων η δραστηριότητα διακόπηκε ως αποτέλεσμα σημαντικών διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους βοηθήσει να επανενταχθούν στην αγορά εργασίας. (2) Το ΕΤΠ δεν πρέπει να υπερβαίνει ετησίως το μέγιστο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[23]. (3) Στις 20 Φεβρουαρίου 2014 οι Κάτω Χώρες υπέβαλαν αίτηση για την κινητοποίηση του ΕΤΠ, με αφορμή τις απολύσεις σε 89 επιχειρήσεις που δραστηριοποιούνται στον κλάδο 41 της NACE αναθ. 2 («Κατασκευές κτιρίων»)[24] στις όμορες περιφέρειες Gelderland και Overijssel (επίπεδο NUTS 2)· η αίτηση συμπληρώθηκε με πρόσθετες πληροφορίες, όπως ορίζεται στο άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013. (4) Ως εκ τούτου, το ΕΤΠ θα πρέπει να κινητοποιηθεί ώστε να χορηγηθεί χρηματοδοτική συνεισφορά ύψους 1 625 781 ευρώ σχετικά με την αίτηση που υπέβαλαν οι Κάτω Χώρες, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το ΕΤΠ για την παροχή ποσού 1 625 781 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 855. [2] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [3] ΕΕ L 154 της 21.6.2003, σ. 1, όπως τροποποιήθηκε με τον κανονισμό (ΕΕ) αριθ. 31/2011 της Επιτροπής. [4] Ο όρος χρησιμοποιείται κατά την έννοια του άρθρου 3 στοιχείο α) του κανονισμού ΕΤΠ. [5] Για τον κατάλογο των οικείων επιχειρήσεων και τον αριθμό των εργαζομένων που απολύονται σε κάθε επιχείρηση, βλ. το παράρτημα. [6] Πηγή: http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp [7] Kredietverlening aan het MKB Stuurgroep kredietverlening 2 mei 2012 (πιστώσεις που χορηγούν οι τράπεζες στις μικρές και μεσαίες επιχειρήσεις). [8] http://www.gelderland.nl/smartsite.dws?id=10825 Άρθρο σχετικά με τον προϋπολογισμό και τις περικοπές δαπανών από την επαρχία Gelderland http://www.overijssel.nl/bestuur/overijssel/begroting-overijssel/ Άρθρο σχετικά με τον προϋπολογισμό και τις περικοπές δαπανών από την επαρχία Overijssel. [9] http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D 3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T [10] http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D 4=19,24,29,34,l&HDR=T,G1&STB=G2,G3&VW=T [11] http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D 3=0&D4=118%2c135%2c138-145&HDR=T&STB=G1%2cG2%2cG3&VW=T – Εξέλιξη του κύκλου εργασιών στον κατασκευαστικό τομέα. [12] http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm – Απασχόληση ανά τομέα (μόνο στα ολλανδικά). [13] Στατιστικά στοιχεία του 2012 για τις επαρχίες Overijssel και Gelderland – http://www.gelderland.databank.nl/ http://www.overijssel.nl/overijssel/cijfers-kaarten/databank-overijssel/. Στοιχεία του Economic Institute for Construction and Housing (EIB) για την περιφερειακή παραγωγή στο έγγραφο σχετικά με την αναμενόμενη πορεία της παραγωγής και της απασχόλησης στον κατασκευαστικό τομέα το 2014. [14] Πηγή: Έρευνα του Economic Institute for Construction and Housing (EIB). Στοιχεία σχετικά με την παραγωγή για την περίοδο 2008-2013. [15] Γραφείο οικονομικών ερευνών της επαρχίας Gelderland. Στατιστικά στοιχεία της επαρχίας Gelderland. http://www.gelderland.databank.nl/ [16] Βάση δεδομένων της επαρχίας Overijssel. Αριθμός θέσεων εργασίας στον κατασκευαστικό τομέα το 2012 – http://overijssel.databank.nl/ [17] http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D 4=l&HDR=T,G3&STB=G1,G2&VW=T – Συνεισφορά του κατασκευαστικού τομέα των επαρχιών Gelederland και Overijssel στο ΑΕΠ. [18] Στοιχεία του UWV (Ινστιτούτο για τα προγράμματα παροχών προς τους εργαζομένους) για τη Gelderland και την Overijssel. [19] ΕΕ L 347 της 20.12.2013, σ. 884. [20] ΕΕ C 373 της 20.12.2013, σ. 1. [21] ΕΕ L 347 της 20.12.2013, σ. 855. [22] ΕΕ C 373 της 20.12.2013, σ. 1. [23] ΕΕ L 347 της 20.12.2013, σ. 884. [24] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). ΠΑΡΑΡΤΗΜΑ Επιχειρήσεις στις οποίες οι εργαζόμενοι απολύθηκαν || Περιοχή στην οποία βρίσκεται η θέση εργασίας των εργαζομένων που απολύθηκαν || Αριθμός των εργαζομένων που απολύθηκαν σε κάθε επιχείρηση || Μέθοδος (-οι) που χρησιμοποιήθηκε (-αν) για τον υπολογισμό των απολύσεων A. Beverwijk en Zonen B.V. || Overijssel (NL 21) || 3 || 2 Aan de Stegge Presolid Home Bv || Overijssel (NL 21) || 2 || 2 Aannemers- en Staalconstructiebedrijf Aan de Stegge B.V. || Overijssel (NL 21) || 13 || 2 Aannemersbedrijf Bramer BV || Overijssel (NL 21) || 6 || 2 Aannemersbedrijf G. Bronkhorst en Zn Bv || Gelderland (NL 22) || 20 || 3 Aannemersbedrijf H. De Bondt Ede Bv || Gelderland (NL 22) || 7 || 3 Aannemersbedrijf H.J.W. Beijers V.O.F. || Gelderland (NL 22) || 2 || 2 Aannemersbedrijf Haafkes Veldwachter BV || Overijssel (NL 21) || 3 || 2 Aannemersbedrijf Haarman || Gelderland (NL 22) || 1 || 2 Aannemersbedrijf Hoenderboom Bv || Gelderland (NL 22) || 12 || 3 Aannemersbedrijf Horenberg B.V. || Overijssel (NL 21) || 8 || 2 Aannemersbedrijf J.Valk & Zonen B.V. || Overijssel (NL 21) || 3 || 2 Aannemersbedrijf Rijsdijk || Gelderland (NL 22) || 1 || 2 Aannemersbedrijf Rougoor Bv || Gelderland (NL 22) || 2 || 3 Aannemingsbedrijf Boks vof || Gelderland (NL 22) || 1 || 3 Aannemingsbedrijf E.G.J. Steggink B.V. || Overijssel (NL 21) || 1 || 2 Aannemingsbedrijf HJ te Selle Bv || Gelderland (NL 22) || 1 || 2 Aannemingsbedrijf J.A. van Boxtel B.V. || Gelderland (NL 22) || 3 || 2 Aannemingsbedrijf Mecklenfeld B.V. || Overijssel (NL 21) || 7 || 2(1 εργαζόμενος), 3 (6 εργαζόμενοι) Aannemingsbedrijf Neijenhuis Bv || Gelderland (NL 22) || 11 || 3 Aannemingsbedrijf van Kessel B.V. || Gelderland (NL 22) || 1 || 3 Aannemingsmaatschappij Olde-Rikkert Bv || Overijssel (NL 21) || 46 || 2(2 εργαζόμενοι), 3 (44 εργαζόμενοι) AB bouwservice Oost Nederland B.V. || Gelderland (NL 22) || 1 || 2 Allure Bouw Bv || Overijssel (NL 21) || 26 || 3 B.v. aannemingsmaatschappij v/h P.Poeles || Overijssel (NL 21) || 8 || 3 Bergman Aannemersbedrijf || Gelderland (NL 22) || 1 || 3 Beton-, Onderhoud-en Uitzet Werken Beerdsen || Gelderland (NL 22) || 3 || 3 Bouw- en Aannemingsbedrijf Rijswijk Bv || Gelderland (NL 22) || 4 || 3 Bouw- en Handelscentrum G.H. Bruggink B.V. || Gelderland (NL 22) || 1 || 2 Bouwbedrijf EBU Doetinchem B.V. || Gelderland (NL 22) || 7 || 2 Bouwbedrijf Gebr. Kamphuis B.V. || Overijssel (NL 21) || 14 || 2 Bouwbedrijf Gebroeders Kleinjan Bv || Overijssel (NL 21) || 10 || 3 Bouwbedrijf H.J. Klomps B.V. || Gelderland (NL 22) || 9 || 2 Bouwbedrijf Heimensen BV || Gelderland (NL 22) || 5 || 2 Bouwbedrijf Hulshof || Overijssel (NL 21) || 7 || 2 Bouwbedrijf IJzerman Heerde B.V. || Gelderland (NL 22) || 1 || 2 Bouwbedrijf J H Scholten B.v. || Overijssel (NL 21) || 6 || 3 Bouwbedrijf J. Heldoorn B.V. || Overijssel (NL 21) || 1 || 2 Bouwbedrijf Kampman B.V. || Gelderland (NL 22) || 4 || 2 Bouwbedrijf Louis Wijnhout B.V. || Gelderland (NL 22) || 1 || 2 Bouwbedrijf Middelhuis & Wopereis B.v. || Gelderland (NL 22) || 7 || 3 Bouwbedrijf Ottenhof BV || Overijssel (NL 21) || 5 || 2 Bouwbedrijf Regeling bv || Overijssel (NL 21) || 36 || 3 Bouwbedrijf Roosdom Tijhuis Rijssen B.V. || Overijssel (NL 21) || 2 || 2 Bouwbedrijf Sprong BV || Gelderland (NL 22) || 11 || 3 Bouwbedrijf 't Woud Bv || Gelderland (NL 22) || 15 || 3 Bouwbedrijf Thus-Heebing B.V. || Gelderland (NL 22) || 1 || 2 Bouwbedrijf Van Swaay || Gelderland (NL 22) || 1 || 2 Bouwbedrijf Verploegh BV || Gelderland (NL 22) || 1 || 2 Bouwbedrijf Wensink & Prins BV || Overijssel (NL 21) || 6 || 2 Bouwcollectief Voorstonden Bv || Gelderland (NL 22) || 8 || 3 Bouwlijn Van Dijk B.V. || Gelderland (NL 22) || 1 || 2 Bouwonderneming Hoppen BV || Overijssel (NL 21) || 1 || 2 Broekhuizen Kabo B.V. || Gelderland (NL 22) || 2 || 2 De Vree en Sliepen BV || Gelderland (NL 22) || 1 || 2 De Zeeuw BV || Gelderland (NL 22) || 1 || 2 Design Bouw B.V. || Overijssel (NL 21) || 6 || 2 Dijkhuis Aannemersbedrijf BV || Overijssel (NL 21) || 1 || 2 Dst Bouw Management International Bv || Overijssel (NL 21) || 1 || 3 Gebr. van der Geest B.V. || Overijssel (NL 21) || 1 || 2 Gebrs Lukkassen Metselwerk Bv || Gelderland (NL 22) || 45 || 3 Giesbers-Arnhem Bouw B.V. || Gelderland (NL 22) || 3 || 2 Giesbers-Wijchen Bouw B.V. || Gelderland (NL 22) || 1 || 2 Groothuis bouwgroep || Overijssel (NL 21) || 1 || 2 Hegeman Bouw Vriezenveen B.V. || Overijssel (NL 21) || 5 || 2 Henk Selles Bouwbedrijf || Overijssel (NL 21) || 1 || 2 Hoffman Bouwbedrijf B.V. || Gelderland (NL 22) || 8 || 2 Hoornstra Bouw B.V. || Gelderland (NL 22) || 5 || 2 Kempink Bouwbedrijf Bv || Gelderland (NL 22) || 11 || 3 || Gelderland (NL 22) || 2 || 2 Klein Haar aannemersbedrijf || Gelderland (NL 22) || 4 || 2 Koopmans Bouwgroep B.V. || Overijssel (NL 21) || 7 || 2 Kraay aannemingsbedrijf bv || Gelderland (NL 22) || 15 || 3 Plegt-Vos Bouwgroep B.V. || Overijssel (NL 21) || 2 || 2 Prefab totaal BV || Overijssel (NL 21) || 23 || 3 Rots Bouw B.V. || Gelderland (NL 22) || 7 || 2 Rtw Bv || Overijssel (NL 21) || 7 || 3 Stenfert Spantbouw B.V. || Gelderland (NL 22) || 1 || 2 Temmink bouwbedrijf || Overijssel (NL 21) || 2 || 2 Tomberg Funderingen en Onderbouw BV || Gelderland (NL 22) || 2 || 3 Van Benthem's Aannemingsbedrijf Bv || Overijssel (NL 21) || 1 || 2 Van Dijk Bouw B.V. || Gelderland (NL 22) || 4 || 2 || Overijssel (NL 21) || 5 || 2 Van Dijk Bouw Twente B.V. || Overijssel (NL 21) || 2 || 2 Van Driesten Harskamp Bouwbedrijf B.V. || Gelderland (NL 22) || 1 || 2 Van Kessel Bouw Bv || Gelderland (NL 22) || 1 || 2 Vastbouw Oost BV || Overijssel (NL 21) || 1 || 2 Veluwezoom Verkerk Bouw B.V. || Gelderland (NL 22) || 19 || 2 VOF Oleander || Overijssel (NL 21) || 4 || 3 Wam & van Duren Bouwgroep BV || Gelderland (NL 22) || 1 || 2 Συνολικός αριθμός των εργαζομένων που απολύθηκαν Συνολικός αριθμός επιχειρήσεων || || 562 || 89